Document ID: 32005D0070

A BIZOTTSÁG HATÁROZATA
(2005. január 25.)
a Mexikóból származó halászati és akvakultúra-termékek behozatalára vonatkozó különleges feltételek megállapításáról szóló 98/695/EK határozatnak az illetékes hatóság kijelölése és az egészségügyi bizonyítvány mintája tekintetében történő módosításáról
(az értesítés a B(2004) 4564. számú dokumentummal történt)
(EGT vonatkozású szöveg)
(2005/70/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
mivel:
(1)
A 98/695/EK bizottsági rendelet (2), a „Dirección General de Control Sanitario de Productos y Servicios (DGCSPS)”-t jelöli meg Mexikóban illetékes hatóságként annak ellenőrzésére és megfigyelésére, hogy a halászati és akvakultúra-termékek megfeleljenek a 91/493/EGK irányelv előírásainak.
(2)
A mexikói közigazgatás szerkezetátalakítását követően az illetékes hatóság a „Comisión Federal para la Protección contra Riesgos Sanitarios (CFPRS)” lett. Ez az új hatóság képes a hatályos szabályok végrehajtásának hatékony ellenőrzésére.
(3)
A CFPRS hivatalos biztosítékokat nyújtott a 91/493/EGK irányelvben meghatározott, a halászati és akvakultúra-termékek egészségügyi ellenőrzésére és megfigyelésére vonatkozó szabályokkal összhangban, valamint az említett irányelvben meghatározottakkal egyenértékű higiéniai követelmények teljesítésére.
(4)
A 98/695/EK határozatot ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 98/695/EK határozat a következőképpen módosul:
1.
Az 1. cikk helyébe a következő szöveg lép:
„1. cikk
Mexikóban a »Comisión Federal para la Protección contra Riesgos Sanitarios (CFPRS)« a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.”
2.
A 3. cikk (2) bekezdése helyébe a következő szöveg lép:
„2. A bizonyítványokon fel kell tüntetni a CFPRS képviselőjének nevét, beosztását és aláírását, valamint az előbbi hivatalos pecsétjét, amely színének különböznie kell a többi bejegyzés színétől.”
3.
Az „A” melléklet helyébe e határozat mellékletének a szövege lép.
2. cikk
Ezt a határozatot 2005. március 17-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2005. január 25-én.

Labels: 10
0
3
6
18